**Beszámoló az Ökoiskolai munkaterv teljesítéséről**

**2017-2018 tanév**

Nevelőtestületünk a tanév elején megújította az Ökoiskolai munkacsoportot. Sok új kolléga érkezett.

Iskolánk pedagógusai fontosnak tartják, hogy tanítványink odafigyeljenek a közvetlen és tágabb környezetükre. Felismerjék annak értékeit és törekedjenek megőrzésére és gyarapítására.

Nevelőtestületünk a tanév elején megújította az Ökoiskolai munkacsoportot. Sok új kolléga érkezett. Munkánkat az éves munkatervünk alapján végeztük, melyet az iskolai munkaterv és a Pedagógiai programunk alapján állítottunk össze.

A munkaközösségvezetők munkaterveiben idén is megjelenik a fenntarthatóság, valamint a környezet- és egészségtudatosság.

**A program megvalósítása**

- *Szelektív hulladékgyűjtés az iskolában: papír, műanyagkupakok, száraz elemek, almacsutka gyűjtés*  
Több éve, szelektíven gyűjtjük a gyerekekkel a szemetet. A felsőbb évfolyamon „házi készítésű” gyűjtők is megjelentek. Nagyon sokan hoznak be kupakot, amit a folyosókra kihelyezett gyűjtőkben helyeznek el a diákok. Két éve gyűjtjük külön az almacsutkát, s folytattuk a megkezdett komposzt programot.

- *Kertészkedés ősztől nyárig:*Több éve már, hogy néhány osztály kertészkedik az iskola kiskertjében. Idén két osztály vállalkozott erre. (1. c, 4. a)

*-Gyümölcs program*

Az általános iskolások idén is bekapcsolódtak a gyümölcs-zöldség programba, ráirányítva a figyelmet az egészséges táplálkozásra.

Az SZMK idén is megszervezte a „tavaszi gyümölcsnapot”, melynek minden évben nagy sikere van tanulóink körében.

*- Őszi és tavaszi papírgyűjtés*Őszi papírgyűjtés: 11 620 kg

Tavaszi papírgyűjtés:  11 500 kg

*-Részvétel az UKK által szervezett környezetvédelmi programokon*

Terepséta a Farkaserdőben, utána játékos vetélkedő (2.a) Erdei, környezetvédelmi foglalkozás (4.a) *Rajzverseny:* Élet a falun és a városon (Juhász Petra 4.a különdíj), Tavasz a Farkaserdőben (Balázs Regina 1.b különdíj, Juhász Petra 4.a 2. helyezés)

*-Takarítás, tisztaság*

Bekapcsolódtunk a „TESZEDD”- Önkéntesen Magyarországért országos programba.

Legyen tisztább a Farkaserdő! Ezt a programsorozatot Gyöngyösi Péter kollégánk indította 2015. január 21-én. Azóta folyamatosan járja a gyerekekkel az erdőt, és gyűjti az elhagyott lomokat, szemetet. Ebben a tanévben 4 alkalommal szervezett erdő tisztító sétát, immáron elérték a 20. alkalmat (2017. 10. 26.; 2018. 03. 23., 04.15; 04. 28.)

Velencei tábor takarítás: A gyerekek Gyöngyösi Péter kollégánk vezetésével, tavasszal 2018.04.22-én kitakarították az önkormányzat Velencei Gyermek és Ifjúsági Táborát.

*- Víz világnapja*

A Víz világnapján három osztály H2O feliratot alakított ki az aulában, kék pólóban.

*-Témahetek:*

Pénzügyi tudatosság és gazdálkodás hete: Kiemelten az „Ökológiai lábnyomés környezettudatos magatartás” kapcsolatára irányítva a figyelmet.

Fenntarthatósági témahét keretében tanórákon és tanórán kívül kiemelt figyelmet szenteltünk a környezet fenntarthatóságat biztosító hagyományos gazdálkodási formák, megfelelő magatartás, hozzáállás fontosságának megértetéséhez.

*-A világ legnagyobb tanórája*

A program keretében feldolgoztuk az „Élelmiszerekkel, táplálkozási szokásokkal” kapcsolatos fenntarthatósági témákat. („Minden tányér egy történetet mesél el” címmel készültek tanulói munkák. A kiemelkedően jó előadásokat jutalmaztuk.)

-*Programok*

Osztálykirándulások:

Fővárosi Növény- és Állatkert, Kemence, Szentendre, Falumúzeum, Ördög-orom, látogatás a REX alapítványnál, Törökmező, Erzsébet táborok

Tanulmányi kirándulások:

Az őszi Farkaserdő, a téli Farkaserdő, a tavaszi Farkaserdő megfigyelése, Látogatás Fótra, vízvizsgálat a Mogyoródi-patakban, a tapasztalatok rögzítése feladatlapon,

Mogyoró-hegy Erdei Művelődés Ház 4 foglalkozás, megfigyelések Kacár tanyán.

Több osztály, csoport tett látogatást az OMÉK-on, meteorológiai állomáson, valamint a Ferihegyi repülőtéren.

Részt vettünk az őszi és tavaszi Újpesti Futó-és Kerékpáros fesztiválon

A gimnazisták ebben az évben is etették a madarakat, ellenőrizték az odukat, s a madáretetőket a Farkas erdőben az Erdőmentők irányításával.

Vásárok: Őszi termésbemutató az aulában az SZMK szervezésében, *ÖKO vásárok-* a gyerekek december 15-én a Luca napi vásáron, március 27-én megunt játékaikat, mesekönyveiket, apró tárgyaikat bocsátották áruba. Tavaszi készülődés, kézműves foglalkozás, majd „Zsibvásár”

*-Kapcsolatok, képzések*

Kapcsolatok fenntartása más Ökoiskolákkal (Bajza), (Gyömrő), régi (Erdőmentők), (Rex állatmenhely) és új szakmai szervezettel (MME).

Sikerült idén is a DÖK aktív bevonása az öko-program megvalósításába.

„Hogyan vonható be a Farkaserdő az oktatásba „- kerületi továbbképzés Természetvédelmi analitikai vizsgálatok. A reál munkaközösség gondozásában került megrendezésre a továbbképzés, melyet az Erdőmentők alapítvány munkatársai tartottak. Elméleti és gyakorlati (Tanteremi kísérletekkel, terepgyakorlattal) feladatokat végeztünk, melyeket majd a diákokkal folytatunk környezetünk állapotának felmérése, javítása érdekében. Kiváló lehetőség a tanultak segítségével a fiatalok figyelmét a környezetvédelemre irányítani.

Regionális Ökoiskola Találkozó (Jósa E., Novák Sára) Kiváló alkalom volt a régió iskoláinak arra, hogy megismerjük egymás munkáját, "jó gyakorlatokat" mutassunk be. A találkozó színfoltja volt az a "GPS-telefonos - tanösvény terepgyakorlat", melyet Rigóczki Csaba vezetett.

***Összegzésként***: Az Ökoiskola cím fenntartása nem kis feladat, jövőre kell megújítani! Időigényét nem is lehet pontosan még csak megbecsülni sem, hiszen egy hosszú folyamat eredménye, de a nevelőtestület lelkes pedagógusainak, valamint a támogató SZMK-nak köszönhető, hogy közös több éves munkája folyamatos maradt, s lelkesedésünk sem csügged.

Budapest, 2018. 06. 20. Jósa Erzsébet